sagorsarker/bangla-wikipedia huggingface dataset:
কোকেইন

কোকেন ( থেকে, থেকে, শেষ পর্যন্ত কেচুয়া থেকে : "kúka") একটি উদ্দীপক ওষুধ যা দক্ষিণ আমেরিকার দুটি কোকা প্রজাতির পাতা থেকে পাওয়া যায়, "এরিথ্রোক্সিলাম কোকা" এবং "এরিথ্রোক্সিলাম নভোগ্রানেটেন্স"। কোকা পাতা থেকে নিষ্কাশন এবং কোকেন হাইড্রোক্লোরাইড (পাউডারড কোকেন) এ আরও প্রক্রিয়াকরণের পর, ড্রাগটি নাক দিয়ে নেয়া যেতে পারে, উত্তপ্ত করে শ্বাস নেওয়া যেতে পারে, বা দ্রবীভূত করা যেতে পারে এবং শিরাতে ইনজেকশন দেওয়া যেতে পারে। কোকেন মস্তিষ্কের মেসোম্বিলিক পথকে উদ্দীপিত করে। মানসিক প্রভাবের মধ্যে সুখের তীব্র অনুভূতি, যৌন উত্তেজনা, বাস্তবতার সাথে যোগাযোগ হারানো বা উত্তেজনা অন্তর্ভুক্ত থাকতে পারে। শারীরিক প্রভাবগুলির মধ্যে একটি দ্রুত হৃদস্পন্দন, ঘাম, এবং চোখের পিউপিল প্রসারিত হওয়া অন্তর্ভুক্ত থাকতে পারে। উচ্চ মাত্রায় উচ্চ রক্তচাপ বা উচ্চ শরীরের তাপমাত্রা হতে পারে। প্রভাবগুলি ব্যবহারের কয়েক সেকেন্ড থেকে মিনিটের মধ্যে শুরু হয় এবং পাঁচ থেকে নব্বই মিনিটের মত স্থায়ী হয়। কোকেনের অসাড়তা এবং রক্তনালীর সংকোচনের বৈশিষ্ট্যও রয়েছে, তাই এটি মাঝে মাঝে গলায় বা নাকের ভিতরে অস্ত্রোপচারের সময় ব্যাথা, রক্তপাত এবং ভোকাল কর্ডের খিঁচুনি নিয়ন্ত্রণে ব্যবহার করা হয়।
কোকেন কাজ করে মস্তিস্কের ব্লাড-ব্রেইন ব্যারিয়ার অতিক্রম করে একটি প্রোটন-কাপল্ড অর্গানিক ক্যাটেশন অ্যান্টিপোর্টার এবং (অল্প পরিমাণে) কোষের ঝিল্লি জুড়ে প্যাসিভ ডিফিউশনের মাধ্যমে। কোকেন ডোপামিন ট্রান্সপোর্টারকে ব্লক করে, সিনাপটিক ফাঁক থেকে ডোপামিনের পুনরায় গ্রহণকে প্রি-সিনাপটিক অ্যাক্সন টার্মিনালে বাধা দেয়; সিনাপটিক ফাঁকে উচ্চতর ডোপামিনের মাত্রা পোস্ট-সিনাপটিক নিউরনে ডোপামাইন রিসেপ্টর সক্রিয়তা বাড়ায়, উচ্ছ্বাস ও উত্তেজনা সৃষ্টি করে। কোকেন সেরোটোনিন ট্রান্সপোর্টার এবং নোরপাইনফ্রাইন ট্রান্সপোর্টারকেও ব্লক করে, সিনাপটিক ফাঁক থেকে প্রি-সিনাপটিক অ্যাক্সন টার্মিনালে সেরোটোনিন এবং নোরপাইনফ্রাইনের পুনরায় গ্রহণকে বাধা দেয় এবং পোস্ট-সিনাপটিক নিউরনে সেরোটোনিন রিসেপ্টর এবং নোরপাইনফ্রাইন রিসেপ্টরগুলির সক্রিয়তা বৃদ্ধি করে, কোকেন এক্সপোজার শারিরীক ও মানসিক প্রভাবকে প্রভাবিত করে। 
কোকেনের এক ডোজ ওষুধের প্রভাবের প্রতি সহনশীলতা সৃষ্টি করে। বারবার ব্যবহার করলে কোকেন আসক্তি হওয়ার সম্ভাবনা থাকে। যে সমস্ত আসক্তরা কোকেন থেকে বিরত থাকে তারা বিষণ্ণতার সাথে কোকেন তৃষ্ণা এবং মাদক প্রত্যাহার অনুভব করে, লিবিডো হ্রাস পায়, আনন্দ এবং ক্লান্তি অনুভব করার ক্ষমতা হ্রাস পায়। কোকেনের ব্যবহার মৃত্যুর সামগ্রিক ঝুঁকি বাড়ায় এবং শিরায় ব্যবহার বিশেষ করে ট্রমা এবং সংক্রামক রোগের ঝুঁকি বাড়ায় যেমন রক্তের সংক্রমণ এবং এইচআইভি। এটি স্ট্রোক, হার্ট অ্যাটাক, কার্ডিয়াক অ্যারিথমিয়া, ফুসফুসের আঘাত (যখন ধূমপান করা হয়), এবং হঠাৎ হৃৎযন্ত্রের ক্রিয়া বন্ধ হয়ে মৃত্যুর ঝুঁকি বাড়ায়। অবৈধভাবে বিক্রি হওয়া কোকেন সাধারণত স্থানীয় অ্যানেস্থেটিক, লেভামিসোল, কর্নস্টার্চ, কুইনাইন বা চিনির সাথে ভেজাল থাকে, যার ফলে অতিরিক্ত বিষাক্ত হতে পারে। ২০১৭ সালে, গ্লোবাল বার্ডেন অফ ডিজিজ সমীক্ষায় দেখা গেছে যে কোকেন ব্যবহারের কারণে সারা বিশ্বে বছরে প্রায় ৭,৩০০ জন মারা যায়।
অ্যাশ্‌টন কুচার

অ্যাশ্‌টন কুচার (ইংরেজি: Ashton Kutcher, ; জন্ম: ফেব্রুয়ারি ৭, ১৯৭৮) হলেন একজন মার্কিন অভিনেতা ও বিনিয়োগকারী। তিনি ১৯৯০ এর দশকে তার কর্মজীবন শুরু করেন। তিনি ফক্স সিটকমের হাস্যরসাত্মক ধারাবাহিক "দ্যাট সেভেন্টিজ্‌ শো"-এ অভিনয়ের জন্য খ্যাতি অর্জন করেন। ১৯৯৯ সালে প্রণয়ধর্মী হাস্যরসাত্মক "কামিং সুন" (১৯৯৯) চলচ্চিত্রে অভিনয়ের মাধ্যমে তার চলচ্চিত্রে অভিষেক হয়। তিনি হাস্যরসাত্মক "ডুড, হোয়্যার্‌স মাই কার?" (২০০২) দিয়ে জনপ্রিয়তা অর্জন করেন এবং চলচ্চিত্রটি বক্স অফিসে হিট হয়। কুচার ২০০৩ সালে "জাস্ট ম্যারিড", "মাই বস্‌স ডটার" এবং একই বছর তিনি এমটিভিতে প্রচারিত পাঁচ মৌসুমের "পাঙ্ক্‌ড" অনুষ্ঠান প্রযোজনা ও উপস্থাপনা করেন। ২০০৪ সালে কুচার মনস্তাত্ত্বিক চলচ্চিত্র "দ্য বাটারফ্লাই ইফেক্ট" চলচ্চিত্রে অভিনয় করে পরিচিতি লাভ করেন।
কুচার ১৯৭৮ সালের ৭ই ফেব্রুয়ারি আইওয়ার সিডার র‍্যাপিড্‌সে জন্মগ্রহণ করেন। তার মাতা ডায়ান (জন্মনাম: ফিনেগান) ছিলেন প্রক্টর অ্যান্ড গ্যাম্বল-এর কর্মকর্তা এবং পিতা ল্যারি এম. কুচার ছিলেন একজন ফ্যাক্টরি কর্মী। তার পিতা চেক বংশোদ্ভূত, এবং তার মাতা চেক, জার্মান ও আইরিশ বংশোদ্ভূত।
আইএমটিএ প্রতিযোগিতায় অংশগ্রহণের পর ১৯৯৮ সালে কুচার নিউ ইয়র্কের নেক্স মডেলিং এজেন্সির সাথে চুক্তিবদ্ধ হন। তিনি কেলভিন ক্লেইনের বিজ্ঞাপনে কাজ করেন এবং প্যারিস ও মিলানে মডেল হিসেবে কাজ করেন।
মডেলিংয়ে সফলতার পর কুচার লস অ্যাঞ্জেলেসে তার প্রথম অডিশন দেন। তাকে "দ্যাট সেভেন্টিজ্‌ শো" টেলিভিশন ধারাবাহিকের জন্য নির্বাচন করা হয় এবং তিনি ১৯৯৮ থেকে ২০০৬ সাল পর্যন্ত এই ধারাবাহিকে অভিনয় করেন। কুচারকে কয়েকটি চলচ্চিত্রের ভূমিকার জন্যও নির্বাচন করা হয়েছিল। তিনি "পার্ল হারবার" (২০০১) চলচ্চিত্রের ড্যানি ওয়াকার চরিত্রের জন্য অডিশন দেন, কিন্তু তার পরিবর্তে জশ হার্টনেটকে নেওয়া হয়। তিনি কয়েকটি হাস্যরসাত্মক চলচ্চিত্রে অভিনয় করেন, সেগুলো হল "ডুড, হোয়্যার্‌স মাই কার?" (২০০০), "জাস্ট ম্যারিড" (২০০৩), এবং "গেজ হু" (২০০৫)। ২০০৩ সালে তিনি পারিবারিক চলচ্চিত্র "চিপার বাই দ্য ডজন" চলচ্চিত্রে একজন আত্ম-নিমগ্ন অভিনেতা চরিত্রে অভিনয় করেন। ২০০৪ সালে তিনি নাট্যধর্মী "দ্য বাটারফ্লাই ইফেক্ট" চলচ্চিত্রে সময় ভ্রমণ করার এক দ্বিধান্বিত যুবক চরিত্রে অভিনয় করেন। চলচ্চিত্রটি মিশ্র ও নেতিবাচক সমালোচনা লাভ করে, কিন্তু বক্স অফিসে সফলতা অর্জন করে।
ভেনেজুয়েলা

ভেনেজুয়েলা (স্পেনীয় ভাষায়: Venezuela "বেনেসুয়েলা" [beneˈswela]) দক্ষিণ আমেরিকা মহাদেশের উত্তর উপকূলে ক্যারিবীয় সাগরের তীরে অবস্থিত রাষ্ট্র। ভেনেজুয়েলার ভূপ্রকৃতি উত্তরে আন্দেস পর্বতমালার সুউচ্চ পর্বতচূড়াগুলি থেকে দক্ষিণের ক্রান্তীয় অরণ্য পর্যন্ত বিস্তৃত। দেশের মধ্যভাগে আছে তৃণময় সমভূমি এবং রুক্ষ উচ্চভূমি। উপকূল জুড়ে রয়েছে নয়নাভিরাম বেলাভূমি। তীর থেকে অদূরে অনেকগুলি দ্বীপ ভেনেজুয়েলার সীমানার অন্তর্গত। ভেনেজুয়েলার রাজধানী ও বৃহত্তম শহরের নাম কারাকাস।
ভেনেজুয়েলা ৩০০ বছরেরও বেশি সময় ধরে একটি স্পেনীয় উপনিবেশ ছিল। ১৯শ শতকের শুরুতে দক্ষিণ আমেরিকার যেসব স্পেনীয় উপনিবেশ প্রথম স্বাধীনতা ঘোষণা করে, তাদের মধ্যে ভেনেজুয়েলা ছিল অন্যতম। পূর্বে এটি ভেনেজুয়েলা প্রজাতন্ত্র নামে পরিচিত ছিল। ১৯৯৯ সালে এর নাম সরকারীভাবে বদলে ভেনেজুয়েলা বলিভারীয় প্রজাতন্ত্র রাখা হয়। নামটি ভেনেজুয়েলার স্বাধীনতাতে অবদান রাখা সামরিক নেতা সিমন বলিভারের নামে রাখা। স্বাধীনতা লাভের পর ভেনেজুয়েলা অন্তর্সংঘাত ও স্বৈরশাসনের বিভিন্ন পর্যায়ের মধ্য দিয়ে পার হয়েছে। ভেনেজুয়েলার রাজনীতিতে সামরিক বাহিনীর শক্তিশালী প্রভাব আছে। ১৯৫০-এর দশকের শেষ থেকে গণতান্ত্রিকভাবে নির্বাচিত সরকার দেশটি শাসন করে আসছে।
সংখ্যাগরিষ্ঠ ভেনেজুয়েলাবাসী মেস্তিসো, অর্থাৎ ইউরোপীয় ও আদিবাসী আমেরিকানদের সংকর জাতি। এটি আদিতে একটি কৃষিপ্রধান দেশ ছিল। কিন্তু বিংশ শতাব্দীর শুরুতে এখানে পেট্রোলিয়ামের বিশাল মজুদ আবিষ্কৃত হওয়ার পর অর্থনীতির গতি পাল্টে যায়। ১৯৭০-এর দশক থেকে সরকার নিয়ন্ত্রিত সংস্থা তেলের উৎপাদন দেখাশোনা করছে। যদিও তেল শিল্প প্রচুর সম্পদের সৃষ্টি করেছে, তা সত্ত্বেও ভেনেজুয়েলাতে ধনী ও দরিদ্রের মধ্যে রয়েছে সুস্পষ্ট বিভাজন। ব্যবসায়ী, তেল কোম্পানির কারিগর, এবং বিরাট জমিদারেরাই দেশের অধিকাংশ সম্পদের মালিক। অন্যদিকে শহরের অদক্ষ শ্রমিক ও গ্রামের খামারকর্মীরা তুলনামূলকভাবে দরিদ্র অবস্থায় জীবন যাপন করে।
ভূগোলিক দিক থেকে এটি দক্ষিণ আমেরিকার একটি কম গুরুত্বপূর্ণ রাষ্ট্র, যার পশ্চিমে, কলম্বিয়া এবং পূর্বে গায়ানা এবং দক্ষিণে ব্রাজিল এর রাজধানী কারাকাস তার সর্ব উত্তরে।
ভেনেজুয়েলার রাজস্বের সিংহভাগ আসে খনিজ তেল বিক্রি করে। ১৯৮৯ সালে এক বার খাদ্যসঙ্কটের মুখে পড়তে হয়েছিল ভেনেজুয়েলাকে। সেসময়ে পরিস্থিতি সামলে নেয় তৎকালীন সরকার। ২০১৩ সালে চাভেসের উত্তরসূরি নিকোলাস মাদুরোর সরকার তেলের দাম কমিয়ে দিয়ে বিপুল রাজস্বহানি ডেকে আনে । চূড়ান্ত আর্থিক অব্যবস্থায় তীব্র খাদ্যসঙ্কট ছড়িয়ে পড়ে গোটা দেশে। বিদেশ থেকে আমদানি করতে হয় খাবার। ভেঙে পড়ে অর্থনীতি।
২০১৮ সালের পরিসংখ্যান অনুসারে ভেনেজুয়েলার জনসংখ্যা ছিল ২৮,৮৮৭,১১৮।
বেসবল এই দেশের জনপ্রিয় খেলা। যেখানে অন্য ল্যাটিন দেশগুলো ফুটবল প্রধান সেখানে এই দেশ ব্যাতিক্রম। তবে ফুটবলও জনপ্রিয়। বিশ্বে ৩২ তম সূচকে অবস্থান করছে। ২০০৭ সালে কোপা আয়োজন করে। ২০১৫ কোপায় ব্রাজিলের বিরুদ্ধে গোলদাতা মিকু বর্তমানে ইন্ডিয়ান সুপার লীগ এ খেলছেন।
কারাকাস

কারাকাস (; , ), আনুষ্ঠানিকভাবে 'সান্তিয়াগো দে লিওন দে কারাকাস", সংক্ষেপে 'সিসিএস"", ভেনেজুয়েলার রাজধানী ও বৃহত্তম শহর। এটি দেশের উত্তরাঞ্চলে অবস্থিত; দেশের অন্যতম প্রধান অর্থনৈতিক ও সাংস্কৃতিক কেন্দ্র হিসেবেও এই শহরের গুরুত্ব অনস্বীকার্য। ভেনেজুয়েলার বৃহত্তম এই শহরের মূল এলাকায় জনসংখ্যা ২০১১ সালের জনগণনা অনুযায়ী ২০,১৩,৩৬৬ ও বৃহত্তর কারাকাসে তা ৩২ লক্ষকেও (৩২,৭৩,৮৬৩, ২০১৩'র হিসেব অনুযায়ী) ছাপিয়ে যায়।
ভেনেজুয়েলার উপকূলীয় পর্বতমালার ("কর্ডিলিয়েরা দে লা কোস্তা") মধ্যে সঙ্কীর্ণ কারাকাস উপত্যকায় গুয়ের নদীর তীরে অবস্থিত এই শহর। শহরের মূল বসবাসকারী এলাকা সমুদ্রপৃষ্ঠ থেকে ৭৬০ থেকে ৯১০ মিটার (২৪৯০ থেকে ২৯৯০ ফুট) উচ্চ। তার উত্তরে ২২০০ মিটার (৭২০০ ফুট) উঁচু কিন্তু সঙ্কীর্ণ এক সারি পর্বত চেরো এল আভিলা (১৯৫৮ সাল থেকে "কর্ডিলিয়েরা দে লা কোস্তার" মধ্য অংশের এই সবুজে ঢাকা পাহাড়গুলি "এল আভিলা জাতীয় উদ্যান" হিসেবে স্বীকৃত), তার পরেই ক্যারিবীয় সাগর। সমগ্র শহরটিই ছোট ছোট পাহাড়ে ঘেরা।
ভেনিজুয়েলীয় অর্থনীতির অন্যতম কেন্দ্র এই শহর। তবে মূল মেট্রোপলিটান অঞ্চলে কিছু শিল্প থাকলেও অর্থনীতির মূল ভিত্তি এখানে বিভিন্ন ধরনের পরিষেবাকেন্দ্রিক। বিভিন্ন ধরনের ব্যাঙ্ক, শপিং মল ও বিভিন্ন কোম্পানির সদর দপ্তর এখানে অবস্থিত। কারাকাস স্টক এক্সচেঞ্জ ও পেট্রোলেওস দে ভেনিজুয়েলার (পিডিভিএসএ) সদর দপ্তরও এখানেই অবস্থিত। প্রসঙ্গত উল্লেখ্য, পেট্রোলেওস দে ভেনিজুয়েলা ভেনিজুয়েলার সবচেয়ে বড় কোম্পানি। এছাড়াও বহু রেস্তোরাঁ, শপিং সেন্টার, সংগ্রহশালা শোভিত এই শহর ভেনিজুয়েলার সংস্কৃতির এক প্রধান কেন্দ্রও। লাতিন আমেরিকার বেশ কিছু উচ্চতম বাড়ি এই শহরে অবস্থিত।
সমগ্র কারাকাস শহরটাই ভেনিজুয়েলার উপকূলীয় পর্বতমালার মধ্যে একটি উপত্যকায় অবস্থিত। এই উপত্যকাটির উচ্চতা ভিন্ন ভিন্ন স্থানে ভিন্ন হওয়ায় শহরটিও অসমতল - সমুদ্রপৃষ্ঠ থেকে ৭৬০ থেকে ৯১০ মিটার উঁচু। বে শহরের ঐতিহাসিক অংশটুকুর উচ্চতা সমুদ্রপৃষ্ঠ থেকে ৯০০ মিটার বা প্রায় ৩০০০ ফুট। একটি সঙ্কীর্ণ পাহাড়ের সারি শহরটিকে মাত্র ১৫ কিলোমিটার (৯ মাইল) দূরের ক্যারিবীয় সাগর থেকে পৃথক করে রেখেছে। এগুলি বর্তমানে "এল আভিলা জাতীয় উদ্যান" রূপে স্বীকৃত। শহরের সর্বোচ্চ বিন্দু "পিকো এল আভিলা" (২১৫৯ মিটার বা ৭০৮৩ ফুট)। শহরের মধ্যে দিয়ে বয়ে গেছে গুয়ের নদী। মূল শহরে সমভূমির অভাবে কারাকাসের বিমানবন্দরটি সমুদ্রতীরের জনপদ মাইকেতিয়ায় অবস্থিত। শহরের বন্দরটি সমুদ্রতীরের আরেকটি জনপদ লা গুয়েরায় অবস্থিত। এখানে এল আভিলা পর্বতশ্রেণীর পর্বতগুলি সরাসরি সমুদ্রে নেমে আসায় একটি স্বাভাবিক বন্দর তৈরির সুবিধা পাওয়া সম্ভব হয়েছে। শহর লাগোয়া দু'টি জলাধার "লা মারিপোসা" ও "কামাতাগুয়া"; শহরে জলের মূল জোগান আসে এই দু'টি জলাধার থেকেই।
অবস্থানগত কারণে কারাকাসের জলবায়ু মূলত ক্রান্তীয় ধরনের। তবে উচ্চতার জন্য এখানে সাধারণত ক্রান্তীয় অঞ্চলের সমুদ্রতীরবর্তী অঞ্চলগুলোর মতো অতটা গরম পড়ে না। সারা বছরের গড় তাপমাত্রা এখানে ২৩.৮° সেলসিয়াস বা ৭৫° ফারেনহাইট। শীতলতম মাস জানুয়ারি (গড় তাপমাত্রা ২২.৮° সেলসিয়াস বা ৭৩° ফারেনহাইট) ও উষ্ণতম মাস জুলাই (গড় তাপমাত্রা ২৫° সেলসিয়াস বা ৭৭° ফারেনহাইট)। বছরে মোট বৃষ্টিপাতের পরিমাণ ৯০০ থেকে ১৩০০ মিলিমিটার।
গিনি

গিনি প্রজাতন্ত্র (ফরাসি: "République de Guinée", উচ্চরণ: "রেপ্যুব্‌লিক্‌ দ্য গিনে") পশ্চিম আফ্রিকার একটি রাষ্ট্র। এর রাজধানীর নাম কোনাক্রি। পূর্বে দেশটি ফরাসি গিনি নামে পরিচিত ছিল।
মুসলিম ৮৬%
খ্রিস্টান ৮%
অন্যান্য ৬%
ডাকার

ডাকার (; ; ) পশ্চিম আফ্রিকার সেনেগালের রাজধানী ও প্রধান শহর। এটি আটলান্টিক মহাসাগরের উপকূলে কেপ ভার্দ উপদ্বীপে অবস্থিত। এটি আফ্রিকার সবচেয়ে পশ্চিমের শহর।
এটি ঐতিহাসিক ভাবে একটি প্রধান বন্দর। অনুমান করা হয় যে পূর্তগীজ ভারত আর্মাডার ভারতগামী বা পর্তুগালগামী নৌযানগুলির একটি প্রধান বিরামস্থল হিসেবে এটি ব্যবহৃত হতো।
শহরের প্রাণকেন্দ্রে কোনো বিমানবন্দর নেই। ৬০ কিমি দূরে দিয়াস এ দেশের প্রধান বিমানবন্দরটি অবস্থিত।
মালি

মালি (; ), যার দাফতরিক নাম মালি প্রজাতন্ত্র (), হল পশ্চিম আফ্রিকার স্থলবেষ্টিত রাষ্ট্র। আয়তনের মালি আফ্রিকার অষ্টম বৃহত্তম দেশ। মালির জনসংখ্যা ২১.৯ মিলিয়ন।
২০১৭ সালে দেশটির জনসংখ্যার ৬৭% ২৫ বছরের কম বয়সী ছিল বলে অনুমান করা হয়। এর রাজধানী ও সবচেয়ে বড় শহর বামাকো। সার্বভৌম রাষ্ট্র মালি আটটি অঞ্চল নিয়ে গঠিত এবং উত্তরাঞ্চলে এর সীমান্ত সাহারা মরুভূমির মাঝখানে গভীর পর্যন্ত পৌঁছয়। দেশটির দক্ষিণ অংশ সুদানীয় নিষ্পাদপ প্রান্তরে অবস্থিত, যেখানে বেশিরভাগ বাসিন্দা বাস করে এবং নাইজার ও সেনেগাল উভয় নদীই ওই এলাকা দিয়ে বয়ে গেছে। দেশটির অর্থনীতি কৃষি ও খননের উপর নির্ভরশীল। মালির অন্যতম প্রধান প্রাকৃতিক সম্পদ হল সোনা এবং দেশটি আফ্রিকা মহাদেশে তৃতীয় বৃহত্তম সোনা উৎপাদনকারী। এছাড়াও এটি লবণ রফতানি করে।
পশ্চিম আফ্রিকার এই বড় দেশটির উত্তরে প্রায় অর্ধেক জুড়ে রয়েছে সাহারা মরুভূমি। দেশের বাকি অংশ জুড়ে রয়েছে সবুজ তৃণভূমি। গরিব কৃষি ভিত্তিক দেশটিতে বিভিন্ন সময়ে খরায় বহু মানুষ ও প্রাণীর মৃত্যু হয়েছে। দেশের অধিকাংশ মানুষ কৃষ্ণকায় আফ্রিকি, তাদের বাস গ্রামাঞ্চলে, জীবিকা কৃষিকাজ ও পশুপালন। মালিতে বহু খনিজ পদার্থ থাকলেও তার ব্যবহার খুব অল্প।
৩০০০ থেকে ১৫০০ অব্দ পর্যন্ত দেশটি আফ্রিকার তিনটি শক্তিশালী সাম্রাজ্য ঘানা, মালি ও সোঙ্গাই সাম্রাজ্যের অংশ ছিল। ১৮৯৫ থেকে ১৯৫৯ সাল পর্যন্ত ফরাসিদের অধিকারে ছিলো দেশটি। ১৯৬০ সালে মালি স্বাধীনতা লাভ করে। ১৯৯১ সালে মালি স্বৈরশাসন থেকে মুক্ত হয় এক সেনা অভ্যুত্থানের মাধ্যমে। ১৯৯২ সালে অনুষ্ঠিত হয় গণতান্ত্রিক নির্বাচন। মালির অধিকাংশ মানুষ ইসলাম ধর্মাবলম্বী। ২০১১ সালে থেকে দেশের উত্তর প্রান্তে তুয়ারেগ জাতি গোষ্ঠীর বিদ্রোহ দেখা দেয়। বিদ্রোহ দমনে সরকারি ব্যর্থতার অভিযোগে মাঝারি পদের কিছু সেনা ২০১২ সালের ২২শে মার্চ রাষ্ট্রপতি আমাদো টোরেকে ক্ষমতাচ্যূত করে সামরিক শাসন জারি করে। ইকনমি কমিউনিটি অব ওয়েস্ট আফ্রিকান স্টেটস'এর মধ্যস্থতায় এপ্রিল মাসে বেসামরিক শাসন পুনর্বহাল হয়, অন্তর্বর্তী রাষ্ট্রপতি হন ডিওনকোন্ডা ট্রারোরে। অভ্যুত্থান পরবর্তী বিশৃঙ্খল পরিস্থিতির সুযোগ নিয়ে দেশের উত্তর প্রান্তের তিনটি অঞ্চল অধিকার করে নেয় বিদ্রোহীরা। ২০১৩ সালের জানুয়ারি মাসে অঞ্চলগুলি পুনর্দখলে অভিযান শুরু করে সেনাবাহিনী। দেশে নির্বাচন হওয়ার কথা ২০১৩ সালের মাঝামাঝি সময়ে।
দাউদকান্দি উপজেলা

দাউদকান্দি উপজেলা বাংলাদেশের কুমিল্লা জেলার একটি প্রশাসনিক এলাকা।
দাউদকান্দি উপজেলার উত্তরে মেঘনা উপজেলা ও তিতাস উপজেলা, দক্ষিণে চাঁদপুর জেলার মতলব দক্ষিণ উপজেলা ও চাঁদপুর জেলার কচুয়া উপজেলা, পূর্বে চান্দিনা উপজেলা ও মুরাদনগর উপজেলা, পশ্চিমে মেঘনা নদী, চাঁদপুর জেলার মতলব উত্তর উপজেলা ও মুন্সীগঞ্জ জেলার গজারিয়া উপজেলা।
১৫৬৪ খ্রিষ্টাব্দে সোলেমান কররানী বাংলাকে স্বাধীন রাষ্ট্র হিসেবে প্রতিষ্ঠা করেন এবং সম্রাট আকবরের বশ্যতা স্বীকার করে তার সাথে বন্ধুত্ব স্থাপন করেন। সোলেমান কররাণীর মৃত্যুর পর তার ছোট পুত্র দাউদকাররাণী সম্রাট আকবরের কর্তৃত্ব অস্বীকার করে। তারপর তিনি নিজের নামাংকিত মুদ্রা চালু করেন এবং নিজেকে বাংলার শাসক হিসাবে ঘোষণা করেন। ১৫৭৬ খ্রিষ্টাব্দে জুলাই মাসে সম্রাট আকবরের সাথে এক যুদ্ধে দাউদকাররাণী মৃত্যুবরণ করেন। কথিত আছে যে, দাউদকাররাণীর নামানুসারেই 'দাউদকান্দির' নামকরণ করা হয়। অন্য এক সূত্র হতে জানা যায় তৎকালীন ব্রিটিশ পার্লামেন্টের আদেশক্রমে ১৭৭৮ খ্রিঃ মিঃজেঃস রেনেল কর্তৃক তৈরী বৃৃটিশ অধূষিত বাংলা ও বিহারের মানচিত্রে 'ডেভিড স্কাডি' নামক স্থানের নির্দেশনা রয়েছে। ইংরেজরা 'দাউদ' নামকে 'DEVID' এবং 'কান্দিকে' 'SKENDI' উল্লেখ করেছেন।
দাউদকান্দি উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দাউদকান্দি থানার আওতাধীন।
এই উপজেলার নদীগুলো হলঃ গোমতী, ধনাগোদা ওপুরনো তিতাস। আর উল্লেখযোগ্য খালের মধ্যে রয়েছে বাটাখাসি, মাইথারকান্দি ও বলদা খাল ইত্যাদি।
রাজধানী ঢাকা শহরের প্রাণকেন্দ্র গুলিস্থান পার্ক এর দক্ষিণ দিক থেকে সরাসরি দাউদকান্দি গৌরীপুরের বাস আছে অথবা রাজধানীর সায়দাবাদ বাস স্ট্যান্ড থেকে সরাসরি দাউদকান্দির বাস আছে।
ব্রাহ্মণপাড়া উপজেলা

ব্রাহ্মণপাড়া বাংলাদেশের কুমিল্লা জেলার অন্তর্গত একটি উপজেলা।
ব্রাহ্মণপাড়া উপজেলার ভৌগোলিক অবস্থান উত্তর অক্ষাংশের ২৩°৬১' এবং ৯১°১১' পূর্ব দ্রাঘিমাংশের মধ্যে। এ উপজেলার উত্তরে ব্রাহ্মণবাড়িয়া জেলার কসবা উপজেলা ও মুরাদনগর উপজেলা, দক্ষিণে বুড়িচং উপজেলা, পূর্বে ভারতের ত্রিপুরা ও ব্রাহ্মণবাড়িয়া জেলার কসবা উপজেলা, পশ্চিমে দেবিদ্বার উপজেলা ও মুরাদনগর উপজেলা। ব্রাহ্মণপাড়ার সাথে ভারতের দীর্ঘ ১০ কিলোমিটার সীমান্ত।
ব্রাহ্মণপাড়া উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ব্রাহ্মণপাড়া থানার আওতাধীন।
ব্রাহ্মণপাড়া একটি প্রাচীন জনপদ। ঊনবিংশ শতাব্দীর প্রথম দিকে ব্রিটিশ আমলে তা কসবা থানার অন্তভূক্ত ছিল। ১৯৫৪ সালে তা বুড়িচং থানার অন্তভূক্ত হয়। ১৯৬৮ সালে ব্রাহ্মণপাড়া ফাঁড়ি থানা প্রতিষ্ঠিত হয় এবং ১৯৭৬ সালে বুড়িচং হতে আলাদা হয়ে প্রশাসনিক থানায় রূপ লাভ করে। ১৯৮৩ সালের ৭ নভেম্বর প্রশাসনিক বিকেন্দ্রীকরণের ফলশ্রুতিতে উন্নয়নের প্রয়োজনে ব্রাহ্মণপাড়া উপজেলায় উন্নীত হয়।
জেলার বুড়িচং উপজেলার ময়নামতি হতে দড়িয়ার পাড় হয়ে ষাইটশালা পযর্ন্ত যে নিচু ভূমি বর্তমানে পরিলক্ষিতহয় তা জুড়ে মোঘল আমলে (সম্ভবত বাদশাহ শাহ আলমের শাসনামলে ১৭৫৯ সাল) কালিদাহ সাগর পর্যন্ত বিস্তৃত ছিল। এর অববাহিকায় নিম্নাঞ্চলে ঘুংঘুর নদীর পূর্ব তীরে ইংরেজ কোম্পানীল বেনিয়ারা সতের শতকের গোড়ার দিকে বর্তমান উপজেলার এক কিলোমিটার দক্ষিণে বলদা (সাহেবাবাদ) মৌজার এক উচু স্থানে ব্যবসায়িক কুঠি স্থাপন করে। কোম্পানীর হিসাব রক্ষণের জন্য বারা নসী কাশি মুন্সি নামক একজন কান্যকুট ব্রাহ্মণ হিসাব রক্ষক হিসেবে নিয়োগ লাভ করে। ব্রাহ্মণ মহাশয়ের বসতি স্থাপনের সঙ্গে সঙ্গেই কোম্পানীর খাতায় এ স্থানের নাম ব্রাহ্মণপাড়া হিসেবে লিপিবদ্ধ নাম হয়। সেই থেকে এ উপজেলার নাম ব্রাহ্মণপাড়া হয়েছে।
ব্রাহ্মণপাড়া উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এই উপজেলাকে ঘিরে রয়েছে ভারতের ত্রিপুরা রাজ্য ও চট্টগ্রাম বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। ব্রাহ্মণপাড়া বুড়িচং, দেবিদ্বার, মুরাদনগর ও ব্রাহ্মণাবাড়িয়া জেলার কসবা উপজেলার আঞ্চলিক ভাষার সাথে সন্নিহিত ঢাকা অঞ্চলের ভাষার, চৌদ্দগ্রাম ও লাকসাম উাজেলার আঞ্চলিক ভাষায় নোয়াখালী এলাকার ভাষার অনেকটাই সামজ্ঞ্জস্য রয়েছে। মেঘনা-গোমতী নদীর গতি প্রকৃতি এবং লালমাই পাহাড়ের পাদদেশে ব্রাহ্মণপাড়ার মানুষের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন। 
যেসব সরকারি সংস্কৃতি বিষয়ক সংস্থা ব্রাহ্মণপাড়ায় কাজ করছে সেগুলো হলোঃ
উপজেলা পর্যায়ে ভগবান সরকারি উচ্চ বিদ্যালয় মাঠ, সাহেবাবাদ ডিগ্রী কলেজ খেলার মাঠ। মাঠটি উপজেলা পরিষদের সন্নিকটে বাসষ্ট্যান্ড-এর পাশে অবস্থিত। প্রতি বছর এ মাঠে নিম্নলিখিত ফুটবল প্রতিযোগিতা অনুষ্ঠিত হয়।
১. বঙ্গবন্ধু ও বঙ্গমাতা গোল্ডকাপ প্রা: বিদ্যা: ফুটবল টুর্নামেন্ট 
২. আন্ত. ক্রীড়া প্রা. বিদ্যালয় ফুটবল প্রতিযোগিতা
৩. শীতকালীন জাতীয় স্কুল ও মাদরাসা ক্রীড়া প্রতিযোগিতা
৪. গ্রীস্মকালীন জাতীয় স্কুল ও মাদরাসা ক্রীড়া প্রতিযোগিতা
বুড়িচং উপজেলা

বুড়িচং বাংলাদেশের কুমিল্লা জেলার অন্তর্গত একটি উপজেলা।
বুড়িচং উপজেলার আয়তন ১৬৩.৭৬ বর্গকিলোমিটার।এর উত্তরে ব্রাহ্মণপাড়া উপজেলা, দক্ষিণে কুমিল্লা আদর্শ সদর উপজেলা, পূর্বে ভারতের ত্রিপুরা ও কুমিল্লা আদর্শ সদর উপজেলা, পশ্চিমে দেবিদ্বার উপজেলা ও চান্দিনা উপজেলা।
বুড়িচং উপজেলার পূর্বনাম ছিল উত্তর বিজয়পুর। কিংবদন্তি অনুসারে খৃষ্টীয় একাদশ শতকের গোড়ার দিকে এই উত্তর বিজয়পুর গ্রামে বহু জ্ঞানী-গুণীর আবাসস্থল ছিল। একাদশ শতকের দিকে চৈনিক পরিব্রাজক ‘ইয়েন সাং’ উত্তর বিজয়পুর পরিদর্শণ করতে আসেন এবং এলাকার জ্ঞানী-গুণীদের সাহচর্যে মুগ্ধ হন। ঐ সময় তিনি এই এলাকাকে ‘বুড্ডি চিয়াং’ নামে অভিহিত করেন। চৈনিক ভাষায় বুড্ডি চিয়াং এর বাংলা অনুবাদ করলে দেখা যায়, বুড্ডি অর্থ বুদ্ধি বা জ্ঞানী বা শিক্ষা এবং চিয়াং অর্থ আবাসস্থল বা আস্তান ইত্যাদি বুঝায় । তাই বুড্ডি চিয়াং এর আভিধানিক অর্থ দাড়ায় জ্ঞানী ও গুণীর আবাসস্থল। উক্ত বুড্ডি চিয়াং নাম হতে কালক্রমে মানুষের মুখের ভাষায় সহজ বলার তাগিদে বুড্ডিচং এবং পরে বুড়িচং নামের উৎপত্তি হয়। কুমিল্লা সদর (কোতয়ালী) এর কিছু অংশ ও বর্তমান ব্রাহ্মণবাড়ীয়ার জেলার কিছু অংশ নিয়ে ১৯১৬ সালে একটি পুলিশ ফাঁড়ি স্থাপনের মাধ্যমে বুড়িচং থানার গোড়াপত্তন হয়।
১৯৬৩ সালে ১৫টি ইউনিয়ন নিয়ে বুড়িচং থানা একটি উন্নয়ন সার্কেল-এ রূপান্তরিত হয়। ১৯৭০ সালে এটি একটি পূর্ণাঙ্গ ও স্বতন্ত্র থানা হিসাবে প্রতিষ্ঠা পায়। ১৯৭৮ সালে এই থানার ৭টি ইউনিয়ন নিয়ে ব্রাহ্মণপাড়া নামে অপর একটি থানার সৃষ্টি হয়। অবশিষ্ট ৮টি ইউনিয়ন নিয়ে ১৫/০৪/১৯৮৩ খ্রিস্টাব্দে বুড়িচং থানা উপজেলা হিসাবে আত্মপ্রকাশ করে।
নির্বাচনের মাধ্যমে ২০১৬ সালে ভারেল্লা ইউনিয়ন দুইভাগ হয়, তখন ইউনিয়ন দুইটিকে- উত্তর ভারেল্লা ইউনিয়ন এবং দক্ষিণ ভারেল্লা ইউনিয়ন নামকরণ করা হয়। বর্তমানে বুড়িচং উপজেলায় ৯টি ইউনিয়ন আছে।
বুড়িচং উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বুড়িচং থানার আওতাধীন।
এর মোট জনসংখ্যা ২,৯৯,৭০৫ জন। (অননুমোদিত)(২০১১ ইং সালের আদমশুমারী অনুযায়ী); ঘনত্ব প্রতি বর্গ কিলোমিটারে ১৮৩০ জন।
এই উপজেলায় কলেজ আছে ৯ টি, মাধ্যমিক বিদ্যালয় ৮১ টি, প্রাথমিক বিদ্যালয় ১৬৯ টি, মাদ্রাসা ৪০ টি।
উল্লেখযোগ্য শিক্ষা প্রতিষ্ঠান:
বুড়িচং উপজেলার অর্থনীতি মূলত কৃষি নির্ভর। কিন্তু সম্প্রতিক সময়ে অর্থনীতির ক্ষেত্রগুলোতে ব্যাপক পরিবর্তন সাধিত হচ্ছে। কৃষি জমি কমে যাওয়ার ফলে এবং কৃষিতে বিনিয়োগের তুলনায় উৎপাদন না বাড়ার কারণে কৃষক কৃষি কাজে আগ্রহ হারিয়ে ফেলছে। তাই কৃষি কাজ ছেড়ে এখন এই অঞ্চলের মানুষদের মধ্যে বিদেশ যাওয়ার প্রবণতা দেখা যাচ্ছে।
দেবিদ্বার উপজেলা

দেবিদ্বার বাংলাদেশের কুমিল্লা জেলার অন্তর্গত একটি উপজেলা। দেবিদ্বার গোমতী নদী তীরে অবস্থিত কুমিল্লা জেলার অন্তর্ভুক্ত একটি নগরী। দেবিদ্বার পৌর শহরের আয়তন ৪.৩২ বর্গ কিলোমিটার এবং দেবিদ্বার শহর হলো একটি বিস্তৃত শহর। দেবিদ্বার শহরটি কুমিল্লা বিভাগের একটি প্রস্তাবিত জেলা। কুমিল্লা-সিলেট মহাসড়কের পাশেই অবস্থিত শহরটি।
এ উপজেলার আয়তন ২৩৯.১৪ বর্গ কিলোমিটার। জেলা সদর হতে এ উপজেলার দূরত্ব ২৯ কিঃমিঃ। দেবিদ্বার উপজেলার উত্তরে মুরাদনগর উপজেলা, দক্ষিণে চান্দিনা উপজেলা, পূর্বে বুড়িচং উপজেলা ও ব্রাহ্মণপাড়া উপজেলা, পশ্চিমে মুরাদনগর উপজেলা।
দেবিদ্বারে অন্তর্ভুক্ত বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দেবিদ্বার থানার আওতাধীন।
কুমিল্লা জেলার দেবিদ্বার উপজেলা ১৩টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। প্রতিষ্ঠিত বছরের ৩ মাস পর ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে দেবিদ্বার থানার কার্যক্রম চালু হয়।
এ উপজেলার নামকরণ নিয়ে তিনটি ভিন্ন মত প্রচলিত আছে। সপ্তদশ শতাব্দীর শেষ ভাগে অবিভক্ত দিনাজপুর জেলার ভাটটুরিয়ার দেবীকোটের রাজ পরিবারের ভ্রাতৃকলহে বানরাজা এ অঞ্চলে এসে স্থায়ীভাবে বসবাস শুরু করেন। বানরাজা ‘দেবীকোট’ থেকে আসায় দেবীকোটের নামানুসারে কালক্রমে দেবীকোট থেকে আজকের দেবিদ্বারের নামকরণ করা হয়েছে।
এক্ষেত্রে ভিন্ন কথাও রয়েছে অষ্টাদশ শতাব্দীর প্রথমভাগে ব্রিটিশ শাসনামলে ব্রিটিশ ক্যাপ্টেন জন ডেভিড ত্রীপুরার চিতনা নামক স্থান থেকে একটি নৌবহর নিয়ে গোমতী নদী পথে ঢাকা যাওয়ার সময় বর্তমান দেবিদ্বারের ভিংলাবাড়ি নামক স্থানে বানরাজার সৈন্যদের সাথে ক্যাপ্টেন ডেভিড তার সৈন্যদের নিয়ে যুদ্ধে জড়িয়ে পড়েন। এ সময় এ যুদ্ধের নাম ডেভিড ওয়ার (ডেভিড যুদ্ধ) নামে পরিচিতি লাভ করে। পরবর্তীতে ওই নামানুসারে ডেভিড ওয়ার থেকে আজকের দেবিদ্বার নামে পরিচিতি লাভ করে।
৩য় মতাদর্শীদের মতে যতদূর জানা যায় এ উপজেলা সদরে বহু দেব-দেবীর পূজা অর্চনা হতো। ফলশ্রম্নতিতে এ উপজেলার নামকরণ হয় দেবিদ্বার।
২০২২ সালের বাংলাদেশের জনশুমারি ও গৃহগণনা অনুসারে এ ইউনিয়নের মোট জনসংখ্যা ৪৭১৯১৭ জন। পুরুষ ২১৮৬৭১ জন ও মহিলা ২৫৩২৪৬ জন।
এ ইউনিয়নের শিক্ষার হার: ৬৫%।
এই এলাকার অর্থনীতির প্রধান খাত হচ্ছে প্রবাসীদের পাঠানো রেমিটেন্স। এই এলাকার প্রায় প্রতি ঘর থেকে ২/৩ জন করে প্রবাসে আছে। কৃষি ও মৎস্য অন্যতম খাত। প্রভাতী ফিসারিজ বড়শালঘড়, দেবিদ্বার মৎস্য খামার সহ আরও অনেক মৎস্য খামার বিদ্যমান। কেবল বড়শালঘর ১ নম্বর বাস স্টেশন সংচাইল প্রভাতী ফিশারিজ লিমিটেড (সংচাইল) থেকে প্রতিদিন ৪০ টন মাছ সিলেট, চট্টগ্রাম ও ঢাকায় পাঠানো হয়।
মুরাদনগর উপজেলা

মুরাদনগর উপজেলা বাংলাদেশের কুমিল্লা জেলার অন্তর্গত একটি প্রশাসনিক এলাকা। ২টি থানা ও তাদের অন্তর্ভুক্ত ২২টি ইউনিয়ন নিয়ে গঠিত এই উপজেলাটি কুমিল্লা জেলার সর্ববৃহৎ উপজেলা।
মুরাদনগর উপজেলার আয়তন ৩৪০.৭৩ বর্গ কিলোমিটার। এটি আয়তনের দিক থেকে কুমিল্লার সবচেয়ে বড় উপজেলা। কুমিল্লা জেলা সদর থেকে সড়ক পথে ৩৫.৪২ কিলোমিটার দূরে গোমতী নদীর তীরে মুরাদনগর উপজেলা অবস্থিত। এ উপজেলার উত্তরে ব্রাহ্মণবাড়িয়া জেলার নবীনগর উপজেলা, দক্ষিণে চান্দিনা উপজেলা, পূর্বে দেবিদ্বার উপজেলা, ব্রাহ্মণপাড়া উপজেলা ও ব্রাহ্মণবাড়িয়া জেলার কসবা উপজেলা, পশ্চিমে দাউদকান্দি উপজেলা, তিতাস উপজেলা, হোমনা উপজেলা ও ব্রাহ্মণবাড়িয়া জেলার বাঞ্ছারামপুর উপজেলা।
মুরাদনগর উপজেলায় বর্তমানে ২টি থানার অধীনে মোট ২২টি ইউনিয়ন রয়েছে।
এক সময়ের শিক্ষা, সংস্কৃতি, শিল্প ও সাহিত্যের পাদপীঠ মুরাদনগর একটি প্রাচীন ঐতিহ্য সমৃদ্ধ জনপদ হিসেবে বহুল পরিচিত। মুরাদনগর উপজেলা ১৮৫৮ সালে প্রথম থানা হিসেবে আত্মপ্রকাশ করে। সে সময়ে এ থানার নাম ছিল থোল্লা। ১৮৭৮ সালে এর পুনঃ নামকরণ করা হয় মুরাদনগর। মুরাদনগর উপজেলার নামকরণ সম্পর্কে সঠিক কোন তথ্য পাওয়া যায়নি। তবে জনশ্রুতি আছে যে, মোগল সম্রাট শাহ জাহানের কনিষ্ঠ পুত্র মুরাদ কোন এক সময়ে এই এলাকায় এসেছিলেন। সে অনুসারে এই এলাকার নামকরণ মুরাদনগর করা হয়েছে। এছাড়া অনেকের মতে, মুরাদনগর মূলত মীর মুরাদ আলীর নামানুসারে হয়, যিনি ছিলেন তৎকালীন ব্রিটিশ শাসনের একজন রাজস্ব আদায়কারী। জাতীয় কবি কাজী নজরুল ইসলামের স্মৃতি বিজড়িত মুরাদনগর উপজেলার পরিচয় পাওয়া যায় কবি রচিত নিচের গানে- উপল নুড়ি কাঁকন চুড়ি বাজে বাজ ঘুমতি নদীর জলে।
এই উপজেলার নদীগুলো হলঃ গোমতী, বুড়ি, পুরনো তিতাস ও আর্সি। আর উল্লেখযোগ্য খালের মধ্যে রয়েছে অদের খাল, কার্জন খাল, মরিচা খাল ইত্যাদি।
কুমিল্লা আদর্শ সদর উপজেলা

কুমিল্লা সদর উপজেলা বা কুমিল্লা আদর্শ সদর উপজেলা বাংলাদেশের কুমিল্লা জেলার একটি প্রশাসনিক এলাকা।
আয়তন: ১৮৭.৭১ বর্গ কিমি।২৩ ডিগ্রী ২৩ ইঞ্চি দ্রাঘিমাংশে এবং ৯১ ডিগ্রী ০৬ ইঞ্চি অক্ষাংশে অবস্থিত কুমিল্লা আদর্শ সদর উপজেলার উত্তরে বুড়িচং উপজেলা ও ভারতের ত্রিপুরা, দক্ষিণে কুমিল্লা সদর দক্ষিণ উপজেলা, পূর্বে ভারতের ত্রিপুরা, পশ্চিমে চান্দিনা উপজেলা ও বরুড়া উপজেলা।
১৯৪৭ সালে দেশ বিভাগের পরবর্তী সময়ে ১৯৬০ সালে ত্রিপুরা জেলার নামকরণ করা হয় কুমিল্লা। ১৯৮৪ সালে উপজেলা পদ্ধতি চালু হলে একটি গুরুত্বপূর্ণ প্রশাসনিক ইউনিট হিসেবে আদর্শ সদর উপজেলা সরকারী উন্নয়ন পরিকল্পনা বাস্তবায়নপূর্বক জনগণের আর্থ-সামাজিক উন্নয়নে ভূমিকা রেখে চলেছে। তারই ধারাবাহিকতায় পরবর্তীতে ২০০৫ সালে এ উপজেলার দক্ষিণ ভাগের কিছু অংশ নিয়ে সদর দক্ষিণ নামে একটি নতুন উপজেলা সৃষ্টি করা হয়। যার নাম রাখা কুমিল্লা আদর্শ সদর উপজেলা। দেশের বিভিন্ন আন্দোলনের সাথে এ উপজেলার সম্পৃক্ততার ইতিহাস খুবই সমৃদ্ধ। ১৭৬৪ সালে সমশের গাজীর নেতৃত্বে সংঘটিত ত্রিপুরার রাজাদের বিরুদ্ধে কৃষক আন্দোলন কুমিল্লার ইতিহাসে উজ্জ্বল ঘটনা। প্রিন্স ওয়ালেসের ভারত ভ্রমণের প্রতিবাদে ২১শে নভেম্বর ১৯২১ সালে দেশব্যাপী আহুত ধর্মঘটে এ উপজেলাবাসী সক্রিয় অংশগ্রহণ করে। সে সময় বিদ্রোহী কবি কাজী নজরুল ইসলাম এ শহরে অবস্থান করছিলেন এবং তিনি বিভিন্ন দেশাত্মবোধক গান ও কবিতা লিখে কুমিল্লার জনগণকে উদ্বুদ্ধ করেছিলেন। গান্ধী অভয়াশ্রম নামের প্রতিষ্ঠানটি এসময় গুরুত্বপূর্ণ ভূমিকা পালন করে। ১৯৭১ সালের মহান মুক্তিযুদ্ধে প্রত্যক্ষ ও পরোক্ষভাবে আদর্শ সদর উপজেলার জনগণ সক্রিয় অংশগ্রহণ করেছে। উপজেলার কয়েকটি স্থানে গণহত্যা সংঘটিত হয় যেমন কোটেস্বর, সদর রসুলপুর ইত্যাদি।
কুমিল্লা সিটি কর্পোরেশন ও কুমিল্লা সেনানিবাস ছাড়াও কুমিল্লা আদর্শ সদর উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুমিল্লা কোতোয়ালী থানার আওতাধীন।
কুমিল্লা সদর উপজেলার সর্বমোট জনসংখ্যা ৫,১৭,৮৬০। এর মধ্যে পুরুষ ২,৭২,৪৩৭, মহিলা ২,৪৫,৪২৩। মুসলিম ৪,৮৩,২৭৭, হিন্দু ৩৩,৪২৬, বৌদ্ধ ১৯৮, খ্রিস্টান ৪২৯ এবং অন্যান্য ৫০৩।
এই উপজেলার শিক্ষার গড় হার ৬৬.০৫%; পুরুষ ৬৮.৫৪%, মহিলা ৬৩.০২%। 
উল্লেখযোগ্য শিক্ষা প্রতিষ্ঠান : কুমিল্লা ভিক্টোরিয়া কলেজ (১৮৯৯), কুমিল্লা সরকারি কলেজ, কুমিল্লা সরকারি মহিলা কলেজ, কুমিল্লা ঈশ্বর পাঠশালা (১৯১৪), নবাব ফয়জুন্নেসা সরকারি বালিকা উচ্চ বিদ্যালয়, কুমিল্লা জিলা স্কুল, মডার্ন হাই স্কুল, কুমিল্লা ভিক্টোরিয়া কলেজিয়েট স্কুল, কুমিল্লা মহিলা মহাবিদ্যালয় (১৯৮৪), রামমালা ছাত্রাবাস (১৯১৬), নিবেদিতা প্রাথমিক বিদ্যালয় (১৯১৯)।
ধান, গম, আলু ও শাকসবজি।
কৃষি, ব্যবসা, চাকুরি, ও রেমিটেন্স।
পাকারাস্তা ৩০৬.৫০ কি. মি, কাঁচারাস্তা ২৫৩.৫০ কি. মি; নদীপথ ১২ নটিক্যাল মাইল; রেলপথ ১১ কি. মি; রেলস্টেশন ১টি।
শান্তি বাহিনী

শান্তি বাহিনী ছিল বাংলাদেশের পার্বত্য চট্টগ্রাম জনসংহতি সমিতি (ইউনাইটেড পিপলস পার্টি অফ দি পার্বত্য চট্টগ্রাম ) এর সশস্ত্র শাখা । এটি বাংলাদেশে একটি বিদ্রোহী দল হিসেবে বিবেচিত হয়।  শান্তিবাহিনী চাকমা সহ পার্বত্ব্য চট্টগ্রামের তেরোটি আদিবাসী জনগোষ্ঠীর নিয়ে গঠিত হয়েছিল, যাদের লক্ষ্য উদ্দেশ্য ছিল আদিবাসীদের আত্মনিয়ন্ত্রণাধীন অধিকার প্রতিষ্ঠা করা।
১৯৭১ সালে বাংলাদেশের স্বাধীনতার পর মানবেন্দ্র নারায়ণ লারমা পার্বত্য চট্টগ্রামের সমস্ত উপজাতীয় জনগণের প্রতিনিধিত্বকারী একটি সংগঠন গড়ে তোলার লক্ষ্যে ১৫ই ফেব্রুয়ারি ১৯৭২ সালে পার্বত্য চট্টগ্রাম জনসংহতি সমিতি (PCJSS) প্রতিষ্ঠা করেন। লারমা ১৯৭৩ সালে পিসিজেএসএস-এর প্রার্থী হিসেবে সাংসদ নির্বাচিত হন। রাজনৈতিক আলোচনার মাধ্যমে সরকারকে উপজাতীয় জনগণের অধিকারের স্বীকৃতি দেওয়ার জন্য লারমার অব্যাহত প্রচেষ্টা ব্যর্থ হলে, লারমা এবং PCJSS পার্বত্য অঞ্চলে পরিচালিত একটি সশস্ত্র বাহিনী শান্তি বাহিনী সংগঠিত করা শুরু করে। এটি ১৯৭২ সালে গঠিত হয়েছিল এবং বহু বছর ধরে সরকারের বিরুদ্ধে হামলা ও পার্বত্য অঞ্চলে অপহরণ ও চাঁদাবাজি করেছে করে আসছিল। 
শান্তিবাহিনী ১৯৭৭ সালে বাংলাদেশ সেনাবাহিনীর টহল দলের উপর আক্রমণ শুরু করে। লারমা পরবর্তীতে সরকারি নিরাপত্তা বাহিনীর কাছ থেকে আত্মগোপনে চলে যান। পার্বত্য চট্টগ্রাম জনসংহতি সমিতি-এর মধ্যে উপদলবাদ লারমার অবস্থানকে দুর্বল করে দেয় এবং ১০ই নভেম্বর ১৯৮৩ সালে তাকে হত্যা করা হয় ২৩শে জুন ১৯৮১ শান্তি বাহিনী তৎকালীন বিডিআরের একটি ক্যাম্প আক্রমণ করে ১৩ জনকে হত্যা করে ও ২৪ সদস্যকে বন্দী করে হত্যা করে। 
১৯৮০-এর দশকে বাংলাদেশ সরকার হাজার হাজার ভূমিহীন বাঙালির জন্য জমি প্রদান শুরু করে। অনেক বাঙালি বিদ্রোহের কারণে নিরাপদ অঞ্চলে চলে যেতে বাধ্য হয়েছিল, তাদের জমি উপজাতীয় সম্প্রদায়ের কাছে ছেড়ে দিয়েছিল। ১৯৮৪ সালের ৩১ মে ভূষণছড়ায় শান্তিবাহিনীর সদস্যরা ৪০০ জনকে হত্যা করে। ১৯৮৬ সালের ২৯ এপ্রিল শান্তিবাহিনী ১৯ বাঙালিকে হত্যা করে। ২৬শে জুন ১৯৮৯ শান্তি বাহিনী সেই গ্রামগুলো পুড়িয়ে দেয় যেখানে বাসিন্দারা বাংলাদেশের নির্বাচনে ভোট দিয়েছিল। ১৯৯৬ সালে শান্তিবাহিনী ৩০জন বাঙালিকে অপহরণ করে হত্যা করে। ৯ই সেপ্টেম্বর ১৯৯৬ সালে শান্তি বাহিনী একদল বাঙ্গালি কাঠুরে হত্যা করে, যারা ধারণা করছিল যে তাদের একটি মিটিংয়ে ডাকা হবে। শান্তিবাহিনীর সদস্যরা টোল আদায়ের নামে স্থানীয় জনগণের কাছ থেকে প্রায় চার মিলিয়ন ডলার হাতিয়ে নেয়। 
২রা ডিসেম্বর ১৯৯৭ পার্বত্য চট্টগ্রাম জনসংহতি সমিতি এবং বাংলাদেশ সরকারের মধ্যে পার্বত্য চট্টগ্রাম শান্তি চুক্তি স্বাক্ষরিত হয়। জঙ্গিবাদ পরিত্যাগ করা। খাগড়াছড়ির একটি স্টেডিয়ামে শান্তিবাহিনীর সদস্যরা অস্ত্র সমর্পণ করে। চুক্তিতে রাতের কারফিউ প্রত্যাহার এবং ৫০ হাজার শরণার্থীর প্রত্যাবর্তন হয়। তবে শান্তি চুক্তির বিরোধিতাকারী কিছু সদস্য একটি ভিন্নমতাবলম্বী দল গঠন করে। শান্তি চুক্তির বিরোধিতাকারীদের মধ্যে কয়েকজন পিসিজেএসএস-এর বিকল্প হিসেবে ইউনাইটেড পিপলস ডেমোক্রেটিক ফ্রন্ট গঠন করে। চুক্তিটি বাংলাদেশ জাতীয়তাবাদী দল দ্বারাও সমালোচিত হয়েছিল এবং পুরোপুরি বাস্তবায়িত হয়নি। শান্তিবাহিনীর কিছু সদস্য শান্তি চুক্তির পর পুলিশ অফিসার হন। আগস্ট ২০১৪ সালে ভারতীয় সীমান্ত নিরাপত্তা বাহিনী মিজোরামে শান্তিবাহিনীর সদস্য, দুই বাংলাদেশি চাকমা এবং তিনজন ভারতীয় চাকমাকে অস্ত্রসহ গ্রেপ্তার করে। 
শেখ মুজিবুর রহমানকে হত্যা এবং ১৯৭৫ সালে বাংলাদেশ আওয়ামী লীগ অপসারণের পর, ভারত শান্তিবাহিনীর সদস্যদের সমর্থন ও আশ্রয় প্রদান করে। শান্তিবাহিনীর সদস্যরা ভারতের চাকরাতায় প্রশিক্ষণপ্রাপ্ত হয়।
চান্দিনা উপজেলা

চান্দিনা উপজেলা বাংলাদেশের কুমিল্লা জেলার একটি প্রশাসনিক এলাকা ।
এই উপজেলার বাতাঘাসি ইউনিয়ন এর রয়েছে একটি সুন্দর গ্রাম। যেখানে রয়েছে বাতাঘাসি ইউনিয়নের অন্যতম গুরুত্বপূর্ণ শিক্ষা প্রতিষ্ঠান নাজিরপুর মদিনাতুল উলুম মাদ্রাসা ও এতিমখানা ।
এই গ্রামটি বাতাঘাসি ইউনিয়নের সবচেয়ে উন্নত গ্রাম।
এখানে রয়েছে নয়ানাভিরাম দৃশ্য।
চান্দিনা উপজেলার উত্তরে দাউদকান্দি উপজেলা, মুরাদনগর উপজেলা ও দেবিদ্বার উপজেলা, দক্ষিণে বরুড়া উপজেলা ও চাঁদপুর জেলার কচুয়া উপজেলা, পূর্বে বুড়িচং উপজেলা, বরুড়া উপজেলা ও কুমিল্লা আদর্শ সদর উপজেলা, পশ্চিমে দাউদকান্দি উপজেলা ও চাঁদপুর জেলার কচুয়া উপজেলা।
চান্দিনা উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চান্দিনা থানার আওতাধীন।
চান্দিনা উপজেলার আয়তন ২০১.৯২ বর্গ কিলোমিটার এবং লোকসংখ্যা ৩,৫৮,৮২০ জন। এখানে থানা সদর দপ্তর প্রতিষ্ঠিত হয় ১৮৭৬ সালে। চান্দিনা উপজেলার নামকরণ নিয়ে কিংবদন্তি চালু আছে। ১৬৭৫ সালে মির্জা হোসেন আলী খাঁ মোঘল সুবাদার নিযুক্ত হওয়ার পর বর্তমান চান্দিনায় সদর দপ্তর স্থাপন করেন বলে জানা যায়। তখন এ স্থানের নাম ছিল ‘বরকামতা’। এ স্থানটি জঙ্গলাকীর্ণ ছিল বলে বাঘের ভয়ে সবাই আতঙ্কগ্রস্থ থাকতো। সুবাদার হোসেন আলী খাঁ তাঁর মহলের সম্মুখে বাঘতে ভয় দেখানের জন্য একটি উঁচু স্থানে উজ্জ্বল গ্যাসের বাতি জ্বলাতেন। তখন হতে লোকজন এ স্থানটিকে ‘চাঁদনী’ বা ‘চাঁদের আলোর মতো স্থান’ বলে আখ্যায়িত করতো। পরবর্তীতে ইংরেজ শাসনামলে নীলকুঠির সাহেবরা ইংরেজিতে এ স্থানকে চান্দিনা বলে লিপিবদ্ধ করে। সে থেকেই চান্দিনা নামককরণ হয়েছে।
চৌদ্দগ্রাম উপজেলা

চৌদ্দগ্রাম বাংলাদেশের কুমিল্লা জেলার অন্তর্গত একটি উপজেলা।
চৌদ্দগ্রাম উপজেলার আয়তন ২৭১.৭৩ বর্গ কিলোমিটার। কুমিল্লা জেলার দক্ষিণ-পূর্বাংশে চৌদ্দগ্রাম উপজেলার অবস্থান। এ উপজেলার উত্তরে কুমিল্লা সদর দক্ষিণ উপজেলা, দক্ষিণে ফেনী জেলার দাগনভূঞা উপজেলা ও ফেনী সদর উপজেলা, পূর্বে ভারতের ত্রিপুরা, পশ্চিমে নাঙ্গলকোট উপজেলা ও লাকসাম উপজেলা।
চৌদ্দগ্রাম উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চৌদ্দগ্রাম থানার আওতাধীন।
আগরতলার মহারাজা রাজা বিরেন্দ্র বিক্রম কিশোর মানিক বাহাদুরের খুবই প্রিয় ছিল এই চৌদ্দগ্রাম এলাকা। এই অঞ্চল থেকে রাজার খাজাঞ্চি খানায় প্রচুর রাজস্ব জমা হতো। উদার রাজা এই অঞ্চলে অনেক জনহিতকর কাজও করেছেন। চৌদ্দগ্রামের বড় বড় জলাশয় ও দিঘীগুলো তার পরিচয় বহন করে। তৎকালীন সময়ে খাজনা আদায়ের সুবিধার জন্য বিভিন্ন ভৌগোলিক অঞ্চলগুলোকে পরগণা বলে অভিহিত করা হত। চৌদ্দগ্রামেও একটি পরগণার সদর দপ্তর ছিল। এই পরগণাটি চৌদ্দটি গ্রাম নিয়ে প্রতিষ্ঠিত ছিল বলে এর নামকরণ হয় চৌদ্দগ্রাম। পরবর্তীতে যখন ১৯০৫ সালে থানা প্রতিষ্ঠিত হয় তখন কেন্দ্রের নাম অনুসারে পুরো থানার নামকরণ করা হয় চৌদ্দগ্রাম।
চৌদ্দগ্রাম উপজেলার ভূ-প্রকৃতি ও ভৌগোলিক অবস্থান এই উপজেলার মানুষেরভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পূর্বঅঞ্চলে অবস্থিত এই উপজেলাকে ঘিরে রয়েছে ভারতের ত্রিপুরা রাজ্য, ঢাকা বিভাগ ও চট্টগ্রাম বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। চৌদ্দগ্রাম উপজেলার আঞ্চলিক ভাষার সাথে সন্নিহিত ঢাকা অঞ্চলের ভাষার, লাকসাম উপজেলার আঞ্চলিক ভাষায় নোয়াখালী এলাকার ভাষার অনেকটাই সাযুজ্য রয়েছে। চৌদ্দগ্রাম উপজেলার ভাষা সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন। চৌদ্দগ্রাম উপজেলার সভ্যতা বহু প্রাচীন। এই এলাকায় প্রাপ্ত প্রত্নতাত্ত্বিক নিদর্শন ও বৌদ্ধ বিহারের ধ্বংসাবশেষ প্রাচীন সভ্যতার বাহক হিসেবে দেদীপ্যমান।
চৌদ্দগ্রাম উপজেলার জনসংখ্যা ৪ লাখ ৪৩ হাজার ৬শ ৪৮ জন। এর মধ্যে পুরুষ ২ লাখ ৮ হাজার ১শ ৪৮জন ও মহিলা ২ লাখ ৩৫ হাজার ৫শ জন।
মোট শিক্ষা প্রতিষ্ঠানের সংখ্যা: ৫৭২, এই উপজেলায় শিক্ষার হার ৮০.৩২%
চৌদ্দগ্রাম উপজেলার অর্থনীতি প্রধানত কৃষি নির্ভর। উপজেলার মধ্যদিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর। এছাড়া এ অঞ্চলের অনেক লোক বিদেশ থাকার ফলে প্রচুর পরিমাণ বৈদেশিক আয় এ উপজেলার অর্থনীতিকে সমৃদ্ধ করেছে। এটি বৈদেশিক মূদ্রা আয়ের দিক থেকে ২য়। বর্তমানে এখানকার অর্থনৈতিক ও যোগাযোগ ব্যবস্থা সমৃদ্ধ ও সমুন্নত হয়েছে।
চৌদ্দগ্রাম উপজেলায় ২টি নদী রয়েছে। নদীগুলো হচ্ছে কাঁকড়ী নদী ও ডাকাতিয়া নদী।
হোমনা উপজেলা

হোমনা উপজেলা হচ্ছে বাংলাদেশের কুমিল্লা জেলার অন্তর্গত একটি উপজেলা।
হোমনার উল্লেখযোগ্য নদী হচ্ছে পুরনো তিতাস ও মেঘনা। একসময় কাঠালিয়া নদী ছিল খরস্রোতা কিন্তু বর্তমানে সেটি শান্ত। পুরনো তিতাস নদীর মাধ্যমে হোমনা ও বাঞ্ছারামপুর উপজেলা ভাগ হয়েছে। পুরনো তিতাসের দৈর্ঘ্য ১৩০ কিলোমিটার (১২২ মিটার)। এটি ব্রাহ্মণবাড়িয়ার বাঞ্ছারামপুর, হোমনা দিয়ে প্রবাহিত হয়ে শ্রীমদ্দি গ্রামের কাছে দিয়ে মিলেছে মেঘনায়। এক সময় এ নদীই ছিল হোমনা উপজেলার যোগাযোগের প্রধান মাধ্যম। বর্তমানেও পুরনো তিতাস নদীর মাধ্যমে একস্থান থেকে অন্যস্থানে মালামাল পার করা হয়। বর্তমানে এই নদীর পানি দ্বারা কৃষিকাজ করা হয়। অধিকন্তু এই নদীতে অনেক মাছ পাওয়া যায়। 
হোমনা উপজেলার উত্তরে ব্রাহ্মণবাড়িয়া জেলার বাঞ্ছারামপুর উপজেলা, দক্ষিণে তিতাস উপজেলা, পূর্বে মুরাদনগর উপজেলা, পশ্চিমে মেঘনা নদী, মেঘনা উপজেলা ও নারায়ণগঞ্জ জেলার আড়াইহাজার উপজেলা।
হোমনা উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হোমনা থানার আওতাধীন।
১৯০৫ সালে দাউদকান্দি থানা বিভক্ত হয়ে হোমনা থানা গঠিত হয়। ১৯৮৪ সালে হোমনা থানা উপজেলায় উন্নীত হয়। ২০০১ সালে মেঘনা উপজেলা সৃষ্টির জন্য হোমনা উপজেলার ৪টি ইউনিয়ন (চালিভাঙ্গা, চন্দনপুর, মানিকারচর ও রাধানগর ইউনিয়ন) মেঘনা উপজেলার সাথে সংযুক্ত হয়। বর্তমানে ১টি পৌরসভা ও ৯টি ইউনিয়ন পরিষদের সমন্বয়ে হোমনা উপজেলা গঠিত।
হোমনা উপজেলার মোট জনসংখ্যা ১,৯১,৪৪৯ যার মধ্যে পুরুষ ৯৮,০২৭; মহিলা ৯৩,৪২২; মুসলিম ১,৮০,৪৫৯; হিন্দু ১০,৯৬৫ এবং অন্যান্য ২৫।
হোমনা সরকারি ডিগ্রি কলেজ
রঘুনাথপুর দারুস সুন্নাত নেছারিয়া ফাযিল মাদ্রাসা 
তেভাগিয়া চারকুড়িয়া ইসলামিয়া দাখিল মাদ্রাসা
নাঙ্গলকোট উপজেলা

নাঙ্গলকোট উপজেলা বাংলাদেশের কুমিল্লা জেলার একটি প্রশাসনিক এলাকা।
নাঙ্গলকোট উপজেলা কুমিল্লা শহর থেকে সড়ক বা রেল পথে ৪১ কিলোমিটার দক্ষিণে অবস্থিত। নাঙ্গলকোট উপজেলার ভৌগোলিক অবস্থান উত্তর অক্ষাংশের ২৩°২৯' এবং ২৩°৪২' এর মধ্যে ৯০°৫৯' এবং ৯১°০৫' দ্রাঘিমাংশের মধ্যে। এ উপজেলার উত্তরে চৌদ্দগ্রাম উপজেলা ও লালমাই উপজেলা, দক্ষিণে নোয়াখালী জেলার সেনবাগ উপজেলা ও ফেনী জেলার দাগনভূঞা উপজেলা, পূর্বে চৌদ্দগ্রাম উপজেলা, পশ্চিমে লাকসাম উপজেলা ও মনোহরগঞ্জ উপজেলা। এর আয়তন ২২৫.৯৫ বর্গ কিলোমিটার।
কুমিল্লা জেলার নাঙ্গলকোট উপজেলাটি ১৯৮৩ সালের ১৪ সেপ্টেম্বর প্রতিষ্ঠা হয়; উপজেলা প্রতিষ্ঠার পূর্বে এটি লাকসাম ও চৌদ্দগ্রাম উপজেলার অংশবিশেষ ছিল।
এটি আগে জমিদার শাহাদাত শাষিত এলাকা ছিলো, এই এলাকা আগে হিন্দু অধ্যুষিত এলাকা ছিলো, পরে গাজী সাহেবরা,এসে ইসলাম প্রচার করে, তখন হিন্দুরা সংখ্যালগুতে পরিণত হয়। জমিদার শাহাদাত ছিলেন ন্যায় পরায়ণ জমিদার।
নাঙ্গলকোট উপজেলায় বর্তমানে ১টি পৌরসভা ও ১৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাঙ্গলকোট থানার আওতাধীন।
</div>
২০১১ সালের আদমশুমারী অনুসারে এখানকার জনসংখ্যা ৩,৬৯,৬৫২ জন (প্রায়); যার মধ্যে পুরুষ ১,৬৮,৯৫৫ জন (প্রায়) এবং মহিলা ২,০০৬৯৭ জন (প্রায়)। এখানে প্রতি বর্গ কিলোমিটারে লোকসংখ্যার ঘনত্ব ১,৫৬৩ জন। মোট ভোটার সংখ্যা ২,২৫,৭১৭ জন; পুরুষ ভোটার সংখ্যা ৯৫,০৩৯ জন ও মহিলা ভোটার সংখ্যা ১,১০,৬৭৮ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ৭২,৭১৭ টি।
২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%।
নাঙ্গলকোট উপজেলার অর্থনৈতিক চালিকা শক্তি মূলত কৃষি নির্ভর। ব্যবসা বাণিজ্য প্রসারের জন্য কোন কল-কারখানা নাঙ্গলকোটে গড়ে উঠেনি। কুটির শিল্প বিকাশের ক্ষেত্রেও নাঙ্গলকোট অনেকখানি পিছিয়ে আছে। তবে মৎস্য পোনা উৎপাদনে বিশেষ ভূমিকা রাখছে, যা বাংলাদেশের মৎস্য খাতে ব্যাপক উন্নয়ন সাধন করছে। এখানকার প্রায় ৩০/৩৫ ভাগ পরিবার প্রবাসী আয়ের উপর নির্ভরশীল।
°জনাব শাদাত চৌধুরি - ছাত্রনেতা,ছাত্রদল
সঙ্গীত

সঙ্গীত দ্বারা গীত, বাদ্য, নৃত্য এই তিনটি বিষয়ের সমাবেশকে উল্লেখ করা হয়। গীত এক ধরনের শ্রবণযোগ্য কলা যা সুসংবদ্ধ শব্দ ও নৈশব্দের সমন্বয়ে মানব চিত্তে বিনোদন সৃষ্টি করতে সক্ষম। স্বর ও ধ্বনির সমন্বয়ে গীতের সৃষ্টি। এই ধ্বনি হতে পারে মানুষের কণ্ঠ নিঃসৃত ধ্বনি, হতে পারে যন্ত্রোৎপাদিত শব্দ অথবা উভয়ের সংমিশ্রণ। কিন্তু সকল ক্ষেত্রে সুর ধ্বনির প্রধান বাহন। সুর ছাড়াও অন্য যে অনুষঙ্গ সঙ্গীতের নিয়ামক তা হলো তাল।
অর্থযুক্ত কথা, সুর ও তালের সমন্বয়ে গীত প্রকাশিত হয়। সুর ও তালের মিলিত ভাব এ বাদ্য প্রকাশিত হয়। ছন্দের সাথে দেহ ভঙ্গিমার সাহায্যে নৃত্য গঠিত ।
পাথরযুগের মানুষও সঙ্গীত গাইতো। সম্ভবত প্রথম সঙ্গীত তৈরির চেষ্টা হয়েছিল শব্দ ও ছন্দ দ্বারা প্রকৃতির সাহায্যে।
ধ্রুপদ, খেয়াল, ঠুংরী, টপ্পা, গজল, কাওয়ালী, কালোয়াতী
বাংলা সঙ্গীতের উল্লেখযোগ্য ধারাগুলি হলো - বাউল সঙ্গীত , শ্যামা সংগীত, ব্রহ্মসংগীত, পরমার্থ সঙ্গীত, রবীন্দ্রসঙ্গীত, নজরুলগীতি, দ্বিজেন্দ্রগীতি, অতুলপ্রসাদী ইত্যাদি।
সঙ্গীত বা সুর বা স্বর এর প্রকাশ পদ্ধতিতে সাত (৭) টি চিহ্ন ( সংকেত ) ব্যবহৃত হয়, যথা :
সা রে গা মা পা ধা নি
এই সাতটি চিহ্ন দ্বারা সাতটি কম্পাংক নির্দেশ করা হয় । এছাড়াও আরও ৫টি স্বর রয়েছে ; যাদেরকে বিকৃত স্বর বলা হয় । যথা :
ঋ জ্ঞ হ্ম দ ণ
সঙ্গীত সর্বাঙ্গীণ সুন্দর হয় তখনই, যখন তাল, মাত্রা, লয় সহকারে নির্দিষ্ট প্রণালীতে সম্পন্ন হয়। বলা হয়ে থাকে বেসুরো সঙ্গীত তবুও শ্রবনযোগ্য, তবে তাল-হীন গান সহ্য করা সম্ভব নয়। তাল হল সঙ্গীতের কঙ্কাল স্বরুপ। বিভিন্ন রকম তাল এর নাম ও মাত্রাঃ
বিভিন্ন প্রকার যান্ত্রীয় সঙ্গীত:
প্রাচীনকাল থেকে এ বঙ্গঅঞ্চলে কীর্তন বা ঈশ্বরের নামে গান করার প্রচলন চলে আসছে। চর্যাগীতির পরে বাংলা সঙ্গীতে উল্লেখযোগ্য হয়ে আছে নাথগীতি। যদিও সঙ্গীতকে ঘিরে বিশ্বব্যাপী সৃষ্ট হয়েছে এক ধরনের ব্যবসার। এতে সঙ্গীত রচনা করে গ্রাহক কিংবা প্রচার মাধ্যমে বিক্রয়ের ব্যবস্থা করা হয়। এর সাথে জড়িত রয়েছে বিভিন্ন রেকর্ড কোম্পানী, ব্রান্ড এবং ট্রেডমার্ক সহযোগে লেবেল এবং বিক্রেতা। ২০০০ সালের পর থেকে গানের শ্রোতার সংখ্যা অসম্ভব আকারে বৃদ্ধি পেয়েছ। শ্রোতারা ডিজিটাল মিউজিক ফাইলগুলোকে এমপি-থ্রী প্লেয়ার, আইপড, কম্পিউটার এবং অন্যান্য বহনযোগ্য আধুনিক যন্ত্রে সংরক্ষণ করছেন। গানগুলো ইন্টারনেট থেকে বিনামূল্যে কিংবা ক্রয় করে সংগ্রহ করা যায়। ডিজিটাল মাধ্যমে গান সংগ্রহ ও দেয়া-নেয়ার মাধ্যমে বর্তমান সঙ্গীত শিল্প প্রসারিত হয়েছে।
তবে ইন্টারনেট থেকে অবাধে বিনামূল্যে গান ডাউনলোড করার ফলে গানের সিডি বিক্রয়ের ব্যবসায় এক ধরনের হুমকির মুখে রয়েছে। এর ফলে বাণিজ্যিক শিল্পীরা আর্থিকভাবে লাভবান হতে পারছেন না।
সমাজ

সমাজ বলতে মূলত এমন এক ব্যবস্থা বোঝায়, যেখানে একাধিক চরিত্র একত্রে কিছু নিয়ম-কানুন প্রতিষ্ঠা করে একত্রে বসবাসের উপযোগী পরিবেশ গড়ে তোলে। মানুষের ক্ষেত্রে একাধিক ব্যক্তি একত্র হয়ে লিখিত কিংবা অলিখিত নিয়ম-কানুন তৈরি করে; এরকম একত্র বসবাসের অবস্থাকে সমাজ বলে। মানুষ ছাড়াও ইতর প্রাণীর ক্ষেত্রে সমাজের অস্তিত্ব দেখা যায়, তবে সেখানে মানুষের মতো কাঠামোবদ্ধ সমাজের দৃষ্টান্ত নজরে আসে না।
সমাজের দুটো গুরুত্বপূর্ণ উপাদান হলো:ট্যাবু বা নিষিদ্ধ আচার, ও টোট্যাম। সমাজের মধ্যে যেমন সদস্যদের মধ্যে থাকে পরস্পর সৌহার্দ্য, সহযোগিতা, মমত্ব ; তেমনি তৈরি হতে পারে ঘৃণা, লোভ, জিঘাংসা। তাই সমাজের মধ্যে শৃংখলা ধরে রাখার স্বার্থে বেশিরভাগ ক্ষেত্রেই অলিখিতভাবে তৈরি হয় কিছু নিয়ম, অধিকাংশ ক্ষেত্রেই যার লঙ্ঘন চরম অসম্মানজনক এবং সমাজের দৃষ্টিতে শাস্তিযোগ্য। তবে, নিঃসন্দেহে সুন্দর ও সুষ্ঠু সমাজ ব্যবস্থার জন্য সৌহার্দ্য, সহযোগিতা একান্ত দরকার।
ইংরেজি "society" শব্দটি দ্বাদশ শতাব্দীর ফরাসি শব্দ "société" থেকে এসেছে যার অর্থ 'সঙ্গ'। এটি পালাক্রমে ল্যাটিন শব্দ "societas" থেকে এবং পরবর্তীতে বিশেষ্য "socius" (" কমরেড, বন্ধু, মিত্র"; বিশেষণ "socialis" ) থেকে উদ্ভূত হয়েছিল। শব্দটি নাগরিকদের মধ্যে একপ্রকার বন্ধন বা বন্ধুত্বপূর্ণ মিথস্ক্রিয়া বোঝাতে ব্যবহৃত হতো। সমাজ শব্দটি সমগ্র মানবতাকে নির্দেশ করতে পারে (এছাড়াও: "সাধারণভাবে সমাজ", " মুক্ত সমাজ" ইত্যাদি নির্দেশ করে)। যদিও এই অর্থে যারা সমাজের বাকি অংশের প্রতি অবন্ধুসুলভ বা অসভ্য তাদের অসামাজিক " মনে করা হয়। ১৬৩০-এর দশকে, শব্দটি "প্রতিবেশী ও সম্পর্কে আবদ্ধ এবং একটি সুশৃঙ্খল সম্প্রদায়ে একসাথে বসবাস সম্পর্কে সচেতন ব্যক্তিদের" বোঝাতে ব্যবহৃত হয়েছিল। কিন্তু, ১৮ শতকে স্কটিশ অর্থনীতিবিদ অ্যাডাম স্মিথ পরামর্শ দেন যে একটি সমাজ "বিভিন্ন মানুষ, বিভিন্ন ব্যবসায়ীর মধ্যে, কোনও পারস্পরিক ভালোবাসা বা স্নেহ ছাড়াই তার উপযোগিতা বোধ থেকে টিকে থাকতে পারে, যদি তারা একে অপরের ক্ষতি করা থেকে বিরত থাকে। "
প্রকৃতি

প্রকৃতি (ইংরেজি : Nature) বলতে এই পৃথিবী তথা সমগ্র সৃষ্টিকে নির্দেশ করে। প্রকৃতি বলতে জাগতিক বিশ্বের মানব সৃষ্ট-নয় এমন দৃশ্য-অদৃশ্য বিষয় এবং জীবন ও প্রাণকে বুঝায়।
অন্য অর্থে প্রকৃতি বলতে বৈশিষ্ট্যকেও বুঝায়। যেমন: মানব প্রকৃতি (মানুষের বৈশিষ্ট্য)।
আগেই বলা হয়েছে প্রকৃতি বলতে স্বয়ং স্রষ্টা সৃষ্ট বিশ্বজগত যার মধ্যে মানুষ একটি উপাদান মাত্র; গাছ-পালা , নদী-নালা , পশু-পাখি , পাহাড়-পর্বত ইত্যাদি সকল বস্তুর‌ মত।
সাহিত্য

সাহিত্য বলতে যথাসম্ভব কোনো লিখিত বিষয়বস্তুকে বুঝায়। সাহিত্য শিল্পের একটি অংশ বলে বিবেচিত হয়, অথবা এমন কোনো লেখনী, যেখানে শিল্পের বা বুদ্ধিমত্তার আঁচ পাওয়া যায়, অথবা যা বিশেষ কোনো প্রকারে সাধারণ লেখনী থেকে আলাদা৷ মোটকথা, ইন্দ্রিয় দ্বারা জাগতিক বা মহাজাগতিক চিন্তা চেতনা, অনুভূতি, সৌন্দর্য ও শিল্পের লিখিত বা লেখকের বাস্তব জীবনের অনুভূতি হচ্ছে সাহিত্য। ধরন অনুযায়ী সাহিত্যকে কল্পকাহিনি বা বাস্তব কাহিনি কিংবা পদ্য, গদ্য এই দুইভাগে ভাগ করা যায়। পদ্যের মধ্যে ছড়া, কবিতা ইত্যাদি, গদ্যের মধ্যে প্রবন্ধ, নিবন্ধ, গল্প, উপন্যাস ইত্যাদি শাখা হিসেবে অন্তর্ভুক্ত করা যায়। এছাড়াও অনেকে নাটককে আলাদা প্রধান শাখা হিসাবে অন্তর্ভুক্ত করেন। নাটকের মধ্যে নাটিকা, মঞ্চনাটক ইত্যাদিকে ভুক্ত করা যায়।
পদ্য (ইংরেজি: Poetry) হলো সাহিত্যিক ধারার একটি রূপ, যা কোনো অর্থ বা ভাব প্রকাশের জন্য গদ্যছন্দে প্রতীয়মান অর্থ না ব্যবহার করে ভাষার নান্দনিক ও ছন্দোবদ্ধ গুণ ব্যবহার করে থাকে। পদ্যে ছন্দোবদ্ধ বাক্য ব্যবহারের কারণে গদ্য থেকে ভিন্ন। গদ্য বাক্য আকারে লেখা হয়, পদ্য ছত্র আকারে লেখা হয়। গদ্যের পদবিন্যাস এর অর্থের মাধ্যমে বুঝা যায়, যেখানে পদ্যের পদবিন্যাস কবিতার দৃশ্যমান বিষয়বস্তুর উপর নির্ভরশীল।
গদ্য হলো ভাষার একটি রূপ, যা সাধারণ পদবিন্যাস ও স্বাভাবিক বক্তৃতার ছন্দে লেখা হয়। গদ্যের ঐতিহাসিক বিকাশ প্রসঙ্গে রিচার্ড গ্রাফ লিখেন, "প্রাচীন গ্রিসের ক্ষেত্রে সাম্প্রতিক গবেষণায় দেখা যায় যে, গদ্য তুলনামূলকভাবে অনেক পরে বিকশিত হয়েছে, এই "আবিষ্কার" ধ্রুপদী যুগের সাথে সম্পর্কিত।"
নাটক হলো এমন এক ধরনের সাহিত্য, যার মূল উদ্দেশ্য হলো তা পরিবেশন করা। সাহিত্যের এই ধারায় প্রায়ই সঙ্গীত ও নৃত্যও যুক্ত হয়, যেমন গীতিনাট্য ও গীতিমঞ্চ। মঞ্চনাটক হলো নাটকের একটি উপ-ধরন, যেখানে একজন নাট্যকারের লিখিত নাটকীয় কাজকে মঞ্চে পরিবেশন করা হয়ে থাকে। এতে চরিত্রগুলোর সংলাপ বিদ্যমান থাকে এবং এতে পড়ার পরিবর্তে নাটকীয় বা মঞ্চ পরিবেশনা হয়ে থাকে।
খেলনা

খেলাধূলায় ব্যবহৃত সামগ্রীই খেলনা। সাধারণতঃ শিশুরা আর ঘরে পোষা জীবজন্তুরাই খেলনা নিয়ে খেলে, যদিও প্রাপ্তবয়স্কদের বা বন্য প্রাণীদের খেলনা নিয়ে খেলা অস্বাভাবিক কিছু নয়। খেলনা হিসেবে প্রচুর কিছু বাণিজ্যিকভাবে তৈরি করা হয়। আবার খেলার জন্য তৈরি করা হয়নি এমন যে কোন কিছুকেই খেলনা হিসেবে কল্পনা করে তা নিয়ে কেউ খেলতে পারে — ঘরের যে কোন জিনিসকে এরোপ্লেন ভেবে নিয়ে 'উড়িয়ে' নিয়ে যেতে পারে একটি শিশু, আবার একটা পাইন কোনকে থাপড়ে, চাপড়ে, তাড়া করে, শূন্যে ছুঁড়ে খেলতে পারে কোন প্রাণী। কিছু কিছু খেলনা আবার প্রাথমিকভাবে শুধুমাত্র খেলনা সংগ্রহকারীর জন্যই তৈরি করা হয়, খেলার জন্য নয়।
খেলনার সৃষ্টি প্রাগৈতিহাসিক কালে; বিভিন্ন প্রত্নতাত্ত্বিক স্থানে শিশুদের খেলনার উপকরণ খুঁজে পাওয়া গেছে।
খেলনা নানা ধরনের হয়ে থাকে।
শিক্ষামূলক খেলনা
শখ

শখ মানুষের চিত্ত-বিনোদনের অন্যতম উপাদান। মানুষ তার পেশা বাদে অন্য যে পেশায় কাজ করে আনন্দ লাভ করে তাই শখ ৷
শখ এমন একটি নিয়মিত ক্রিয়াকলাপ হিসাবে বিবেচিত যা উপভোগের জন্য করা হয়। সাধারণত কারও অবসর সময়ে শখের কাজ গুলো করা হয়ে থাকে। শখের মধ্যে থিমযুক্ত আইটেমগুলি এবং বস্তু সংগ্রহ করা, সৃজনশীল এবং শৈল্পিক কর্মকাণ্ডে নিযুক্ত হওয়া, খেলাধুলা করা বা অন্যান্য বিনোদনমূলক কর্মকাণ্ড উপভোগ করা। কারো যদি কোন বিষয়ে শখ থাকে এবং সেই ক্ষেত্রে সে নিয়মিত হয় তবে এর উপর সে যথেষ্ট দক্ষতা এবং জ্ঞান অর্জনে উৎসাহী হয়।
নবীনদের আগ্রহ এবং মনের বিকাশের শখের ধারাগুলো পরিবর্তিত হয়ে থাকে  এছাড়া সমাজে দেখা দেখি শখ পরিবর্তিত হয়ে তাকে যেমন স্ট্যাম্প সংগ্রহ। বিংশ শতাব্দীতে ডাকটিকিট সংগ্রহগুলি জনপ্রিয় ছিল কারণ ডাক ব্যবস্থা যোগাযোগের মূল মাধ্যম ছিল, যখন প্রযুক্তিগত অগ্রগতির অনুসরণে আজকাল ভিডিও গেমগুলি বেশি জনপ্রিয়। উনিশ শতকের অগ্রযাত্রা উৎপাদন এবং প্রযুক্তি শখের সাথে জড়িত থাকার জন্য শ্রমিকদের আরও অবসর সময় দিয়েছিল। এ কারণে, সময়ের সাথে শখগুলিতে বিনিয়োগের মানুষের প্রচেষ্টা বেড়েছে।
সংখ্যা

সংখ্যা হলো পরিমাপের একটি বিমূর্ত ধারণা । সংখ্যা প্রকাশের প্রতীকগুলিকে বলা হয় অঙ্ক ।
এর প্রকৃত উদাহরণগুলি হল স্বাভাবিক সংখ্যা ১, ২, ৩, ৪ এবং আরও অনেক কিছু।
সংখ্যাগুলিকে সংখ্যা থেকে আলাদা করা উচিত, চিহ্নগুলি সংখ্যার প্রতিনিধিত্ব করতে ব্যবহৃত হয়৷ মিশরীয়রা প্রথম সাইফার্ড সংখ্যা পদ্ধতি উদ্ভাবন করেছিল এবং গ্রীকরা তাদের গণনা সংখ্যাকে আয়োনিয়ান এবং ডরিক বর্ণমালায় ম্যাপ করে অনুসরণ করেছিল। রোমান সংখ্যা, একটি সিস্টেম যা রোমান বর্ণমালার অক্ষরগুলির সংমিশ্রণ ব্যবহার করে, 14 শতকের শেষের দিকে উচ্চতর হিন্দু-আরবি সংখ্যা পদ্ধতির প্রসার না হওয়া পর্যন্ত ইউরোপে প্রভাবশালী ছিল এবং হিন্দু-আরবি সংখ্যা পদ্ধতি প্রতিনিধিত্ব করার জন্য সবচেয়ে সাধারণ পদ্ধতি হিসাবে রয়ে গেছে। আজ বিশ্বের সংখ্যা। সিস্টেমের কার্যকারিতার চাবিকাঠি ছিল শূন্যের প্রতীক, যা 500 খ্রিস্টাব্দের দিকে প্রাচীন ভারতীয় গণিতবিদরা তৈরি করেছিলেন। 
সংখ্যাঃ বাস্তব সংখ্যা ও অবাস্তব সংখ্যা; 
বাস্তব সংখ্যাঃ মূলদ সংখ্যা ও অমূলদ সংখ্যা;
মূলদ সংখ্যাঃ পূর্ণ সংখ্যা ও ভগ্নাংশ সংখ্যা;পূর্ণ সংখ্যাঃ ধনাত্মক পূর্ণ সংখ্যা বা স্বাভাবিক সংখ্যা, শূন্য ও ঋণাত্মক পূর্ণ সংখ্যা ;
√-1=i জটিল সংখ্যার প্রতীক
বর্তমান গণিতের জন্ম হয়েছে গণনা থেকে। গণনার ধারণা থেকেই প্রথম সংখ্যা ব্যবহারের প্রয়োজনীয়তা অনুভূত হয়েছিল যদিও সংখ্যার জন্ম হয়েছে অনেক সময়ের ব্যবধানে। প্রাচীন প্রস্তর যুগে মানুষ যখন গুহায় বসবাস করতো তখনও এক-দুই পর্যন্ত গণনা চালু ছিল বলে ধারণা করা হয়। তখন পারিবারিক বা সামাজিক জীবন ভালো করে শুরু না হলেও পদার্থের রূপ সম্বন্ধে তারা ওয়াকিবহাল ছিল। নব্য প্রস্তর যুগে মানুষ খাদ্য আহরণ, উৎপাদন এবং সঞ্চয় করতে শুরু করে। মৃৎ, কাষ্ঠ এবং বয়ন শিল্পের প্রসার ঘটে যার অনেক নমুনা বর্তমানে আবিষ্কৃত হয়েছে। অধিকাংশের মতে এ সময়েই ভাষার বিকাশ ঘটে। তবে ভাষা যতটা বিকশিত হয়েছিল তার তুলনায় সংখ্যার ধারণা ছিল বেশ অস্পষ্ট। সংখ্যাগুলো সর্বদাই বিভিন্ন বস্তুর সাথে সংশ্লিষ্ট থাকতো। যেমন, পশুটি, দুটি হাত, একজোড়া ফল, এক হাঁড়ি মাছ, অনেক গাছ, সাতটি তারা ইত্যাদি। এমনকি অস্ট্রেলিয়া, আমেরিকা এবং আফ্রিকার অনেক গোত্র আজ থেকে মাত্র দুশো বছর আগেও এ অবস্থায় ছিল।
বিশুদ্ধ সংখ্যা বলতে বস্তু নিরপেক্ষ সংখ্যার ধারণাকে বুঝায়। প্রস্তর যুগ পেরিয়ে আরও অনেক পরে এ ধারণার বিকাশ ঘটেছে। এক বা দুইয়ের গণ্ডী পেরিয়ে আরও বড় সংখ্যা নির্দেশ করতে প্রথম কেবল যোগ ব্যবহার করা হতো। পরে ধীরে ধীরে যোগ এবং গুণনের সাহায্যে ছোট থেকে বড় সংখ্যার দিকে যাওয়া শুরু হয়। দুটি অস্ট্রেলীয় গোত্রের উদাহরণ এখানে উল্লেখ্য:
সংখ্যার ধারণা স্পষ্ট হতে শুরু করে বাণিজ্যের প্রসারের সাথে সাথে। কারণ এ সময় হিসাব সংরক্ষণ প্রক্রিয়ার প্রয়োজন পড়ে এবং এক গোত্রের সাথে আরেক গোত্রের তথ্যের আদান প্রদান জরুরি হয়ে উঠে। একটি স্পষ্ট সংখ্যা ধারণার উদাহরণ হিসেবে বাংলা সংখ্যা পদ্ধতির কথা বলা যেতে পারে। দশমিক প্রণালী ব্যবহার করে এখানে সংখ্যা গণনা করা হয়ে থাকে। এক থেকে দশ পর্যন্ত হল মূল সংখ্যা।
সংখ্যাকে বিভিন্ন ব্যবস্থায় প্রকাশ করা সম্ভব:
এই ব্যবস্থায় সংখ্যার একেকটি অঙ্ক দশের এককটি গুণিতক।
অনেক একককে দশের বিভিন্ন গুণিতকে প্রকাশ করার জন্য বিশেষ উপসর্গ আছে:
বাইনারি সংখ্যা ব্যবস্থায় শুধু দুইটি অঙ্ক, ০ ও ১ ব্যবহার করা হয়। যেমন, দশমিক ৬ সংখ্যাটি বাইনারিতে প্রকাশিত হবে ১১০ হিসাবে। প্রতিটি অবস্থানের গুরুত্ব (weight) ২ করে, অর্থাৎ ৬ = ১* ২+১* ২+১* ২। এই সংখ্যা পদ্ধতির সুবিধা হল ইলেক্ট্রনিক বর্তনীতে খুব সহজেই বাইনারি সংখ্যার হিসাব করা যায়, ফলে কম্পিউটার ও ডিজিটাল বর্তনীতে এই সংখ্যা ব্যবস্থার ব্যাপক প্রচলন রয়েছে।
উপপাদ্য

উপপাদ্য হলো এক প্রকারের প্রস্তাবনা, যা কিছু প্রাথমিক ধারণার ভিত্তিতে প্রমাণ করা হয়। গণিতের ভাষায়, উপপাদ্যের দুইটি অংশ রয়েছে -
উপপাদ্যকে গাণিতিক সমীকরণের সাহায্যে প্রকাশ করা যায় তবে বাংলা,ইংরেজির মত সাধারণ ভাষাতেও প্রকাশ করা যায়।
বেশিভাগ উপপাদ্যও পূর্বের কোনো হাইপোথিসিসের উপর নির্ভরশীল। যেমন "যদি ক সত্য হয় তবে খ সত্য",এই উপপাদ্যটিতে বলা হয়নি "খ" সত্য,এখানে বলা হয়েছে "খ" সত্য হবেই যদি "ক" সত্য হয়। এখানে ক হলো হাইপোথিসিস এবং খ হলো সিদ্ধান্ত।
উপপাদ্যকে প্রায়ই "তুচ্ছ","কঠিন","গভীর" এমনকি "সুন্দর" উপাধি দেয়া হয়। এ ধরনের উপাধি মানুষ থেকে মানুষে পরিবর্তিত হয়, এমনকি সময়ের সাথে সাথেও পরিবর্তিত হয়। যেমন আরো সহজ প্রমাণ আবিষ্কৃত হলে একটি "কঠিন" উপপাদ্য "তুচ্ছ" উপাধি পেতে পারে। "গভীর" উপপাদ্যগুলো খুব সাধারণ ভাবে বর্ণনা করা হয় কিন্তু সেগুলোর প্রমাণে আশ্চর্যজনক ভাবে গণিতের বিভিন্ন জটিল অংশের সংযোগ থাকতে পারে, "ফের্মার শেষ উপপাদ্য" এধরনের উপপাদ্যের একটি পরিচিত উদাহরণ।
নোবেল পুরস্কার বিজয়ী পদার্থবিজ্ঞানী রিচার্ড ফেইনম্যানের মতে একটি উপপাদ্য প্রমাণ করা যত কঠিনই হোক না কেনো প্রমাণ করার পর সেটা গণিতবিদদের নিকট তুচ্ছ। ফলে গাণিতিক স্বত্ত্বা দুই রকমেরঃ তুচ্ছ এবং অপ্রমাণিত।
গণিতবিদ রোনাল্ড গ্রাহাম ধারণা করেন প্রতি বছর প্রায় ২ লাখ ৫০ হাজার গাণিতিক উপপাদ্য প্রকাশিত হয়।